Source: http://www.bihon.ro/csm-csu-oradea-s-a-inscris-in-champions-league/1655935
Timestamp: 2018-05-21 15:14:24+00:00

Document:
CSM CSU Oradea s-a înscris în Champions League - BIHON
CSM CSU Oradea s-a înscris în Champions League
la	21. iunie 2016 13:35	 Reactualizat la:	 21. iunie 2016 13:36
Baschetbaliştii de la CSM CSU Oradea vor juca din nou în cupele europene
În calitate de campioană, CSM CSU Oradea vizează participarea la ediţia inaugurală a competiţiei.
Radovan Markovic s-a operat la genunchi
Achim și-a prelungit contractul cu CSM
CSM şi U BT Cluj îşi vor disputa Supercupa
Titus Nicoară se întoarce la CSM
Campioana en titre a României, CSM CSU Oradea a depus dosarul de înscriere în Basketball Champions League, competiţie care se va desfăşura în premieră în acest sezon, sub egida FIBA. La ediţia inaugurală vor lua parte 56 de echipe, din 19 ţări ale continentului. 24 dintre acestea sunt calificate direct în faza grupelor, iar celelalte 32 vor disputa câte două tururi preliminare eliminatorii, în dublă manşă.
Vor rămâne opt formaţii, care se vor alătura celorlalte 24, urmând să fie alcătuite patru grupe principale a câte opt echipe fiecare. În grupe se va juca în sistem „fiecare cu fiecare”, acasă şi în deplasare, rezultând un număr de 14 meciuri pentru toate formaţiile. Primele patru clasate în fiecare grupă se vor califica în play-off, care se va desfăşura în sistem eliminatoriu, în dublă manşă, cu optimi şi sferturi de finală. Cele patru echipe rămase vor accede la turneul Final Four, cu semifinale şi finală.
Există o a doua şansă
Echipele care vor fi eliminate în cele două tururi preliminare ale Basketball Champions League vor fi repartizate în prima fază a grupelor din cea de-a doua competiţie europeană, FIBA Euro Cup, având astfel şansa să-şi continue „campania europeană”.
Primul tur eliminatoriu al Basketball Champions League va avea loc la datele de 27 (prima manşă), respectiv 29 septembrie (manşa secundă), iar turul doi la 4 şi 6 octombrie. Faza grupelor va cuprinde 14 meciuri, programate în intervalul 18 octombrie 2016 – 25 ianuarie 2017. Play-off-ul competiţiei se va desfăşura între 28 februarie şi 18 martie 2017, iar turneul Final Four va avea loc la 28-30 aprilie 2017.
Echipele participante la Basketball Champions League şi data tragerii la sorţi vor fi stabilite la data de 29 iunie, când se va desfăşura proxima şedinţă a Board-ului competiţiei.
Taguri: Basketball Champions League, csm oradea, ediţie inaugurală

References: CSM 
 CSM 
 CSM 
 CSM

 CSM

 CSM 
 csm